CELEX: 52021PC0308
Language: sl
Date: 2021-06-15
Title: Predlog UREDBA SVETA o spremembi Uredbe Sveta (EU) 2020/1706 glede vključitve avtonomnih tarifnih kvot Unije za nekatere ribiške proizvode

EVROPSKA KOMISIJA
            Bruselj, 15.6.2021
            COM(2021) 308 final
            2021/0143(NLE)
            Predlog
            UREDBA SVETA 
            o spremembi Uredbe Sveta (EU) 2020/1706 glede vključitve avtonomnih tarifnih kvot Unije za nekatere ribiške proizvode
            (Besedilo velja za EGP)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Uredba Sveta (EU) 2020/1706 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2021–2023
                  1
                je bila sprejeta 13. novembra 2020.
            
            
               Cilj Uredbe je zagotoviti konkurenčnost predelovalne industrije Unije in preprečiti ogrožanje proizvodnje ribiških proizvodov Unije z zagotavljanjem ustrezne oskrbe zanjo. Zato uredba znižuje ali opušča uvozne dajatve za več proizvodov v okviru kvot ustreznega obsega. Določa tudi, kateri postopki predelave („zahtevani postopki“) omogočajo uporabo kvot.
            
            
               Združeno kraljestvo je 31. januarja 2020 izstopilo iz Evropske unije. Uredba je temeljila na predpostavki, da bosta EU in Združeno kraljestvo sklenila sporazum o prosti trgovini, ki se bo uporabljal od konca prehodnega obdobja, tako da se bodo trgovinski tokovi med njima lahko nadaljevali in uvozne dajatve ne bodo veljale. Medtem ko Sporazum o trgovini in sodelovanju
                  2
                določa dostop do ribiških proizvodov brez dajatev in kvot, britanske čezmorske države in ozemlja niso več povezani z EU in njihov izvoz ribiških proizvodov v Unijo ni več upravičen do tarifnih znižanj.
            
            
               Dodatna dvostranska protokola s Kraljevino Norveško
                  3
                in Islandijo
                  4
               , ki določata kvote za nekatere ribe in ribiške proizvode, sta prenehala veljati 30. aprila 2021. Ker pogajanja o novih kvotah do takrat niso bila zaključena, se bo industrija EU morda soočila s pomanjkanjem brezcarinskih proizvodov za predelavo.
            
            
               Zato je treba spremeniti Uredbo Sveta (EU) 2020/1706, da bi se obravnavale posledice umika britanskih čezmorskih držav in ozemelj iz trgovinskega režima med EU in čezmorskimi državami in ozemlji ter prenehanja veljavnosti dodatnih protokolov z Norveško in Islandijo.
            
            
               •
                     Skladnost z veljavnimi predpisi s področja zadevne politike
            
            
               Ta pobuda je v skladu z dosledno politiko EU v zadnjih 20 letih, saj je njen namen zagotoviti ustrezno oskrbo predelovalne industrije EU z ribiškimi proizvodi.
            
            
               2.
                     PRAVNA PODLAGA, SUBSIDIARNOST IN SORAZMERNOST
            
            
               •
                     Pravna podlaga
            
            
               Člen 31 Pogodbe o delovanju Evropske unije.
            
            
               •
                     Subsidiarnost (za neizključno pristojnost)
            
            
               Dajatve skupne carinske tarife so v izključni pristojnosti Unije. Načelo subsidiarnosti se zato ne uporablja.
            
            
               •
                     Sorazmernost
            
            
               Odločitev o politiki je sorazmerna, saj se za vsak proizvod odobri le omejena količina, pri čemer se upoštevajo stopnja uporabe kvote, enaki konkurenčni pogoji za proizvajalce EU in proizvajalce iz držav nečlanic EU, dodana vrednost in drugi trgovinski preferenciali.
            
            
               •
                     Izbira instrumenta
            
            
               Primerno je uporabiti isto vrsto akta, kot je tisti, ki se spreminja, tj. uredbo Sveta.
            
         
         
            
               3.
                     REZULTATI POSVETOVANJ Z DELEŽNIKI
            
            
               •
                     Naknadne ocene/preverjanja primernosti obstoječe zakonodaje
            
            
               Ni relevantno.
            
            
               •
                     Posvetovanja z deležniki
            
            
               Pred sprejetjem Uredbe Sveta (EU) 2020/1706 se je Komisija med januarjem in marcem 2020 z vprašalnikom posvetovala s proizvajalci EU, predelovalci EU in organi držav članic. Postopek je 29. februarja 2020 predstavila svetovalnemu svetu za trge, v katerem so zastopani vsi deležniki (industrija in nevladne organizacije).
            
            
               Uredba je uravnotežena ter temelji na dejanski in objektivni analizi razpoložljivih podatkov in informacij. Zagotavlja zadostno konkurenčno oskrbo predelovalne industrije EU, hkrati pa upošteva interese proizvajalcev rib EU. Vendar so nekatere države članice in deležniki po njenem sprejetju pozvali k novim avtonomnim tarifnim kvotam, s katerimi bi se obravnavala izguba preferencialne obravnave za ribiške proizvode s poreklom iz britanskih čezmorskih držav in ozemelj ter prenehanje preferencialne obravnave za proizvode s poreklom iz Norveške in Islandije.
            
            
               Ta predlog temelji na prispevkih deležnikov v postopku sprejemanja Uredbe.
            
            
               •
                     Zbiranje in uporaba strokovnih mnenj
            
            
               Ni relevantno.
            
            
               •
                     Ocena učinka
            
            
               Ocena učinka ni bila opravljena. Namen predloga je spremeniti sedanjo uredbo, ki preneha veljati konec leta 2023. Zato ocena učinka ni potrebna. Vendar se je Komisija posvetovala z deležniki iz EU pred predložitvijo predloga delovni skupini Sveta v razpravo, preden ga Svet sprejme.
            
            
               •
                     Primernost in poenostavitev ureditve
            
            
               Ni relevantno.
            
            
               •
                     Temeljne pravice
            
            
               Ni relevantno.
            
            
               4.
                     PRORAČUNSKE POSLEDICE
            
            
               Ta predlog ne vpliva na proračun Komisije. Predlog ima proračunski vpliv na prihodke EU v smislu izgube carin, ki bi bile pobrane za uvožene proizvode. Ena predlagana kvota se nanaša na proizvod, za katerega trenutno velja največja tarifna ugodnost v višini 6 % (lignji). Druga predlagana kvota se nanaša na proizvod, za katerega velja največja tarifna ugodnost v višini 20 % (sledi v slanici). Dve drugi predlagani kvoti se nanašata na proizvode, za katere velja tarifna opustitev med 15. februarjem in 15. junijem. Za zamrznjene slede preostanek leta velja največja tarifna ugodnost v višini 15 %, za zamrznjene skuše pa največja tarifna ugodnost v višini 20 %. Dve dodatni kvoti se nanašata na proizvode, za katere velja največja tarifna ugodnost v višini 15 %, in ena na proizvod, za katerega velja največja tarifna ugodnost v višini 18 %.
            
            
               5.
                     DRUGI ELEMENTI
            
            
               •
                     Načrti za izvedbo ter ureditev spremljanja, ocenjevanja in poročanja
            
            
               Ni relevantno.
            
         
         
            
               •
                     Natančnejša pojasnitev posameznih določb predloga
            
            
               Predlaga se, da se uredba spremeni tako, da se uvedejo nove letne brezcarinske kvote, kot sledi:
            
            
               patagonski lignji (Loligo gahi) (oznaka KN ex 0307 43 35) – 75 000 ton,
            
            
               ker za britanske čezmorske države in ozemlja sklep o pridružitvi čezmorskih držav in ozemelj EU ne velja več in niso več upravičeni do dostopa do EU brez dajatev in kvot, za uvoz patagonskih lignjev s Falklandskih otokov od 1. januarja 2021 velja 6-odstotna dajatev erga omnes;
            
            
               sledi, konzervirani v slanici (ex 1604 12 91 in ex 1604 12 99) – 15 000 ton (neto odcejena teža),
            
            
               kvota 09.0750 je prenehala veljati 30. aprila 2021;
            
            
               sledi (Clupea harengus, Clupea pallasii), zamrznjeni, razen ribjih filetov in drugega ribjega mesa iz tarifne številke 0304 ter razen jeter in iker, za predelavo (ex 0303 51 00) – 10 000 ton,
            
            
               kvoti 09.0710 in 09.0812 sta prenehali veljati 30. aprila 2021;
            
            
               skuše vrst Scomber scombrus in Scomber japonicus, zamrznjene, cele, razen jeter in iker (ex 0303 54 10) – 15 000 ton,
            
            
               kvota 09.0712 je prenehala veljati 30. aprila 2021;
            
            
               različne vrste zamrznjenih rib (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) – 3 300 ton,
            
            
               kvota 09.0713 je prenehala veljati 30. aprila 2021;
            
            
               fileti in boki sledov (Clupea harengus, Clupea pallasii), zamrznjeni (0304 86 00 in ex 0304 99 23) – 25 000 ton,
            
            
               kvota 09.0714 je prenehala veljati 30. aprila 2021;
            
            
               fileti rdečega okuna (Sebastes spp.), sveži ali ohlajeni (0304 49 50) – 1 300 ton,
            
            
               kvota 09.0811 je prenehala veljati 30. aprila 2021.
            
            
               
            
               2021/0143 (NLE)
            
            
               Predlog
            
            
               UREDBA SVETA
            
         
         
            
               o spremembi Uredbe Sveta (EU) 2020/1706 glede vključitve avtonomnih tarifnih kvot Unije za nekatere ribiške proizvode
            
            
               (Besedilo velja za EGP)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 31 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Z Uredbo Sveta (EU) 2020/1706 se je odprlo in zagotovilo upravljanje avtonomnih tarifnih kvot Unije za nekatere ribiške proizvode v obdobju 2021–2023
                  5
               . Za vsako tarifno kvoto je bil določen ustrezni obseg, da bi se zagotovila ustrezna oskrba industrije Unije za navedeno obdobje. 
            
            
               (2)Oskrba Unije z nekaterimi ribiškimi proizvodi je trenutno odvisna od uvoza iz tretjih držav. Unija je v zadnjih desetletjih postala bolj odvisna od uvoza pri zadoščanju potrebam po ribiških proizvodih. Da ne bi ogrozili proizvodnje ribiških proizvodov v Uniji in bi zagotovili ustrezno oskrbo predelovalne industrije Unije, bi bilo treba opustiti uvozne dajatve za patagonske lignje, slede, konzervirane v slanici, zamrznjene slede, zamrznjene skuše, zamrznjene filete in boke sledov, filete rdečih okunov in različne vrste zamrznjenih rib v okviru tarifnih kvot ustreznega obsega. 
            
            
               (3)Sporazum o trgovini in sodelovanju
                  6
                med Unijo in Združenim kraljestvom se začasno uporablja od 1. januarja 2021. Sporazum o trgovini in sodelovanju določa dostop ribiških proizvodov s poreklom brez dajatev in kvot. Vendar britanske čezmorske države in ozemlja niso več povezani z Unijo in niso več upravičeni do tarifnih znižanj za izvoz ribiških proizvodov v Unijo.
            
            
               (4)Poleg tega sta dodatna dvostranska protokola z Islandijo
                  7
                in Norveško
                  8
               , ki določata kvote za nekatere ribe in ribiške proizvode, prenehala veljati 30. aprila 2021. Ker pogajanja o novih kvotah ne bodo zaključena pred prenehanjem veljavnosti dodatnih dvostranskih protokolov, bi to lahko povzročilo pomanjkanje brezcarinskega ribiškega blaga za predelavo v Uniji.
            
            
               (5)Zato je treba spremeniti Uredbo (EU) 2020/1706, da se odpravijo posledice izstopa Združenega kraljestva iz Unije v zvezi z izgubo preferencialnega statusa čezmorskih držav in ozemelj ter odpravijo posledice prenehanja veljavnosti dodatnih dvostranskih protokolov z Norveško in Islandijo.
            
            
               (6)Ta uredba bi se morala zato uporabljati retroaktivno od 1. januarja 2021 –
            
            
            
               SPREJEL NASLEDNJO UREDBO:
            
            
               Člen 1
            
            
               Uredba (EU) 2020/1706 se spremeni:
            
            
               (1) točka (b) člena 4(4) se nadomesti z naslednjim:
            
            
                  „(b) rezanje na kolobarje in rezanje na trakove, za blago pod oznakami KN 0307 43 35, 0307 43 91, 0307 43 92 in 0307 43 99;“;
            
            
               (2) Priloga se spremeni v skladu s Prilogo k tej uredbi.
            
            
               Člen 2
            
         
         
            
               Ta uredba začne veljati dan po objavi v Uradnem listu Evropske unije.
            
            
               Uporablja se od 1. januarja 2021.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        UL L 385, 17.11.2020, str. 3.
               
               
                  
                     (2)
                  
                        UL L 444, 31.12.2020, str. 14.
               
               
                  
                     (3)
                  
                        UL L 141, 28.5.2016, str. 22.
               
               
                  
                     (4)
                  
                        UL L 141, 28.5.2016, str. 18.
               
               
                  
                     (5)
                  
                        Uredba Sveta (EU) 2020/1706 z dne 13. novembra 2020 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2021–2023 (UL L 385, 17.11.2020, str. 3).
               
               
                  
                     (6)
                  
                        Sporazum o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (UL L 444, 31.12.2020, str. 14).
               
               
                  
                     (7)
                  
                        Dodatni protokol k Sporazumu med Evropsko gospodarsko skupnostjo in Republiko Islandijo (UL L 141, 28.5.2016, str. 18).
               
               
                  
                     (8)
                  
                        Dodatni protokol k sporazumu med Evropsko gospodarsko skupnostjo in Kraljevino Norveško (UL L 141, 28.5.2016, str. 22).
               
            
      
    ---documentbreak--- 
      
         
               EVROPSKA KOMISIJA
            Bruselj, 15.6.2021
            COM(2021) 308 final
            PRILOGA 
            k
            predlogu UREDBE SVETA
            o spremembi Uredbe Sveta (EU) 2020/1706 glede vključitve avtonomnih tarifnih kvot Unije za nekatere ribiške proizvode
            
               
         
         
            
               PRILOGA
            
            
            
               V preglednico v Prilogi k Uredbi (EU) 2020/1706 se dodajo naslednji vnosi:
            
            
            
                     
                        Zaporedna št.
                     
                  
                  
                     
                        Oznaka KN 
                     
                  
                  
                     
                        Oznaka TARIC
                     
                  
                  
                     
                        Opis
                     
                  
                  
                     
                        Letna količina kvote (v tonah)
                           1
                        
                     
                  
                  
                     
                        Dajatev znotraj kvote
                     
                  
                  
                     
                        Obdobje veljavnosti kvote
                     
                  
               
                     
                        09.2508
                     
                  
                  
                     
                        ex 0307 43 35
                     
                  
                  
                     
                        10
                     
                  
                  
                     
                        lignji vrste Loligo gahi, zamrznjeni, za predelavo
                     
                  
                  
                     
                        75 000
                     
                  
                  
                     
                        0 %
                     
                  
                  
                     
                        1.1.2021–31.12.2023
                     
                  
               
                     
                        09.2509
                     
                  
                  
                     
                        ex 1604 12 91 
                     
                     
                     
                     
                     
                        ex 1604 12 99
                     
                  
                  
                     
                        13 
                     
                     
                        93
                     
                     
                     
                     
                        16
                     
                     
                        17
                     
                  
                  
                     
                        sledi, pripravljeni z začimbami in/ali kisom, v slanici, za predelavo
                     
                  
                  
                     
                        15 000 (neto odcejena teža)
                     
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500 (neto odcejena teža)
                     
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2510
                     
                  
                  
                     
                        ex 0303 51 00
                     
                  
                  
                     
                        10
                     
                     
                        20
                     
                  
                  
                     
                        sledi (Clupea harengus, Clupea pallasii), zamrznjeni, za predelavo
                           2*
                     
                  
                  
                     
                        10 000
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        5 000
                     
                  
                  
                     
                  
                  
                     
                        1.5.2022–31.10.2022
                     
                  
               
                     
                        09.2511
                     
                  
                  
                     
                        ex 0303 54 10
                     
                  
                  
                     
                        11
                     
                     
                        95
                     
                     
                        97
                     
                     
                  
                  
                     
                        skuše vrste Scomber scombrus ali Scomber japonicus, zamrznjene, za predelavo
                           3*
                     
                  
                  
                     
                        15 000
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2512
                     
                  
                  
                     
                     
                     
                     
                     
                        0303 55 30
                     
                     
                     
                     
                     
                        ex 0303 55 90
                     
                     
                     
                     
                     
                     
                     
                        0303 56 00
                     
                     
                     
                     
                        0303 69 90
                     
                     
                        0303 89 90
                     
                     
                     
                     
                     
                     
                        0303 82 00
                     
                     
                     
                     
                        0303 89 55
                     
                     
                  
                  
                     
                     
                     
                     
                     
                        10
                     
                     
                     
                     
                     
                         95
                     
                     
                     
                     
                     
                     
                     
                        10
                     
                     
                     
                     
                        10
                     
                     
                        11
                     
                     
                        21
                     
                     
                        30
                     
                     
                        91
                     
                     
                     
                        10
                     
                     
                     
                     
                        10
                     
                  
                  
                     
                        zamrznjene ribe, za predelavo:
                     
                     
                     
                     
                     
                        čilski šuri (Trachurus murphyi)
                     
                     
                     
                     
                        druge ribe vrste Trachurus spp., razen Trachurus trachurus, Trachurus murphyi in šurov (Caranx trachurus)
                     
                     
                     
                     
                        kobije (Rachycentron canadum)
                     
                     
                     
                        druge ribe
                     
                     
                     
                     
                     
                     
                     
                        raže (Rajidae)
                     
                     
                     
                     
                        orade (Sparus aurata)
                     
                  
                  
                     
                        3 300
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        1 650
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2513
                     
                  
                  
                     
                        0304 86 00
                     
                     
                     
                     
                     
                        ex 0304 99 23
                     
                  
                  
                     
                        20
                     
                     
                     
                     
                     
                        10
                     
                     
                        20
                     
                     
                  
                  
                     
                        fileti sledov (Clupea harengus, Clupea pallasii), zamrznjeni, za predelavo
                     
                     
                     
                        boki sledov (metulji) (Clupea harengus, Clupea pallasii), zamrznjeni, za predelavo
                           4*
                     
                  
                  
                     
                        25 000
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        12 500
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2514
                     
                  
                  
                     
                        0304 49 50
                     
                  
                  
                     
                        10
                     
                  
                  
                     
                        fileti rdečega okuna (Sebastes spp.), sveži ali ohlajeni, za predelavo
                     
                  
                  
                     
                        1 300
                     
                     
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        650
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
            
            
            
         
         
            
                  
                     (1)
                  
                        Izraženo v neto teži, če ni drugače navedeno.
               
               
                  
                     (2)
                  * Od 15. februarja do 15. junija se ugodnost tarifne kvote ne odobri za blago, deklarirano za sprostitev v prosti promet.
               
               
                  
                     (3)
                  * Od 15. februarja do 15. junija se ugodnost tarifne kvote ne odobri za blago, deklarirano za sprostitev v prosti promet.
               
               
                  
                     (4)
                  * Od 15. februarja do 15. junija se ugodnost tarifne kvote ne odobri za blago, deklarirano za sprostitev v prosti promet.